pythainlp/thai-wiki-dataset-v4 huggingface dataset:
พระวิปัสสีพุทธเจ้า

พระวิปัสสีพุทธเจ้า  เป็นพระพุทธเจ้าพระองค์ที่ 19 ในพุทธวงศ์ของพระโคตมพุทธเจ้า ตรัสรู้เมื่อ 91 มหากัปที่แล้ว
พระประวัติ.
พระวิปัสสีพุทธเจ้า มีพระนามเดิมว่าเจ้าชายวิปัสสี เป็นพระราชโอรสในพระเจ้าพันธุมะและพระนางพันธุมดีแห่งกรุงพันธุมดี ประสูติที่เขมมิคทายวัน มีปราสาท 3 หลังเป็นที่ประทับคือ นันทปราสาท สุนันทปราสาท และสิริมาปราสาท และทรงมีสนมกำนัล 43,000 นาง เมื่อเจริญวัยได้ทรงอภิเษกสมรสกับพระนางสุทัสสนา มีพระโอรสด้วยกันพระองค์หนึ่งคือ เจ้าชายสมวัฏฏขันธะ ขณะนั้นเจ้าชายวิปัสสีมีพระชนมายุได้ 8,000 พรรษา
หลังประสูติกาลพระโอรส ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงรถเทียมม้าเสด็จออกผนวช โดยมีข้าราชบริพาร 84,000 คนตามเสด็จ พระองค์ทรงบำเพ็ญเพียรอยู่ 8 เดือน ถึงวันเพ็ญเดือนหก ได้เสวยข้าวมธุปายาสที่ธิดาสุทัสสนเศรษฐีนำมาถวาย แล้วไปประทับพักกลางวัน ณ สาลวัน ทรงได้รับหญ้า 8 กำที่คนเฝ้าไร่ข้าวเหนียวชื่อสุชาตะถวาย ทรงนำมาปูรองประทับนั่งที่โคนต้นแคฝอย บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่วัดสุมิตตาราม ขณะพระชนมายุ 80,000 พรรษา
พระวิปัสสีพุทธเจ้ามีคู่อัครสาวกนามว่าพระขัณฑะและพระติสสะ คู่อัครสาวิกาคือพระจันทาและพระจันทมิตตา และพระอโสกะเป็นพระอุปัฏฐาก
ความเกี่ยวข้องกับพระโคตมพุทธเจ้า.
ในสมัยพระวิปัสสีพุทธเจ้า พระโคตมพุทธเจ้าเสวยพระชาติเป็นพญานาคชื่ออตุละ ได้พานาคบริวารจำนวนหลาย 10 ล้านตน เข้าเฝ้าพระพุทธเจ้าพระองค์นั้น ได้ประโคมดนตรีถวาย ต่อมาได้อาราธนาพระองค์ไปประทับที่มณฑปในเมืองนาค แล้วถวายตั่งทองประดับอัญมณีและไข่มุกให้ทรงประทับนั่ง พระพุทธเจ้าได้พยากรณ์ว่าพญาอตุลนาคราชจะได้ตรัสรู้เป็นพระพุทธเจ้าในอีก 91 มหากัปข้างหน้า
เพลงชาติสาธารณรัฐสังคมนิยมโซเวียตลิทัวเนีย

เพลงชาติสาธารณรัฐสังคมนิยมโซเวียตลิทัวเนีย  เป็นเพลงชาติของลิทัวเนียสมัยอยู่ภายใต้การปกครองของสหภาพโซเวียต.
ประวัติ.
เพลงชาติสาธารณรัฐสังคมนิยมโซเวียตลิทัวเนีย ประกาศใช้ในปี ค.ศ. 1950 จนถึงปี ค.ศ. 1988 เรียบเรียงทำนองโดย บาลายส์ ดวาริโอนาส (Balys Dvarionas) และ โจนาส สเวดาส (Jonas Švedas), ประพันธ์เนื้อร้องโดย อันตานาส เวนโคลวา (Antanas Venclova). ภายหลังการอสัญกรรมของโจเซฟ สตาลิน วาคัส เรมิริส (Vacys Reimeris) ได้มีการเปลี่ยนแปลงเนื้อร้องในบทที่ 2 (คำว่า "สตาลิน" เปลี่ยนเป็น "พรรคคอมมิวนิสต์") ในปี ค.ศ. 1978 ตามรัฐธรรมนูญแห่งสหภาพโซเวียต พ.ศ. 2520 ในมาตรา 169. ก่อนการล่มสลายของสหภาพโซเวียต จึงได้มีการประกาศใช้เพลงชาติฉบับที่ใช้อยู่ในปัจจุบันที่มีชื่อว่า ทาอูทิชคา กีเอสมิ (Tautiška giesmė) ภายหลังจากการประกาศเอกราช ได้มีการรับรองเพลงดังกล่าว ให้มีสถานะเป็นเพลงชาติอย่างเป็นทางการในปี ค.ศ. 1992.
จอห์น ดัลเบิร์ก-แอกตัน บารอนแอกตันที่ 1

จอห์น เอเมอริช เอดเวิร์ด ดัลเบิร์ก-แอกตัน บารอนแอกตันที่ 1  หรือนิยมเรียก ลอร์ดแอกตัน (Lord Acton) เป็นนักประวัติศาสตร์ นักปรัชญาการเมือง และนักคิดชาวอังกฤษผู้มีชื่อเสียงที่สุดจากอมตะวาทะที่ว่า "“อำนาจมีแนวโน้มฉ้อฉล อำนาจเบ็ดเสร็จก็ฉ้อฉลเบ็ดเสร็จ”"
ประวัติ.
แอกตันเกิดเมื่อวันที่ 10 มกราคม 1834 ที่กรุงนาโปลี ประเทศซิซิลีทั้งสอง (ปัจจุบันอยู่ในประเทศอิตาลี) ในครอบครัวขุนนางที่มีเชื้อสายอังกฤษและเยอรมัน เขาได้รับการศึกษาชั้นประถม-มัธยมจากอังกฤษ ก่อนจะไปศึกษาต่อที่เยอรมนีภายใต้การชี้นำของศาสตราจารย์เดิลลิงเงอร์ (Döllinger) นักเทววิทยาและนักประวัติศาสตร์คริสต์ศาสนาผู้ทรงอิทธิพล ซึ่งมีอิทธิพลต่อแนวคิดทางศาสนาและประวัติศาสตร์ของแอกตันอย่างลึกซึ้ง
แม้แอกตันจะเป็นคาทอลิกโดยศรัทธา แต่เขามักวิพากษ์โครงสร้างอำนาจของศาสนจักรโดยเฉพาะแนวคิด infallibility (ความไม่อาจผิดพลาดของพระสันตะปาปา) ซึ่งเขาเห็นว่าอาจนำไปสู่การใช้อำนาจในทางที่ผิด ในจดหมายตอบบิชอปครูตันเมื่อปี 1887 เขาเขียนประโยคอันเลื่องชื่อ ส่วนหนึ่งระบุว่า "...อำนาจมีแนวโน้มฉ้อฉล อำนาจเบ็ดเสร็จก็ฉ้อฉลเบ็ดเสร็จ คนใหญ่คนโตเกือบหมดมักเป็นคนเลว แม้แต่ตอนที่ใช้บารมี ไม่ได้ใช้อำนาจตามกฎก็ด้วย" แสดงออกถึงความยึดมั่นในหลักเสรีภาพ การตรวจสอบอำนาจ และการปกป้องสิทธิของประชาชน แม้ว่าผู้ใช้อำนาจจะเป็นกษัตริย์ นักบวช หรือบุคคลศักดิ์สิทธิ์ก็ตาม
แอกตันเป็นทั้งนักคิดและนักกิจกรรม เคยเป็นสมาชิกสภาสามัญชนในช่วงสั้น ๆ และเป็นที่ปรึกษาทางประวัติศาสตร์ของนายกรัฐมนตรีวิลเลียม แกลดสตัน เขาเชื่อว่าเสรีภาพไม่ได้เกิดจากรัฐธรรมนูญหรือกฎหมายเพียงอย่างเดียว แต่ต้องได้รับการสนับสนุนด้วยสติปัญญา จริยธรรม และวัฒนธรรมที่ยึดหลักคุณธรรมและความรับผิดชอบของพลเมือง
ในปี 1895 แอกตันได้รับแต่งตั้งเป็นอาจารย์วิชาประวัติศาสตร์นวสมัยที่มหาวิทยาลัยเคมบริดจ์ เขาพยายามเขียนหนังสือ "History of Liberty" ซึ่งเป็นโครงการตลอดชีวิตเพื่อรวบรวมวิวัฒนาการของเสรีภาพในประวัติศาสตร์ตะวันตก อย่างไรก็ตาม เขาไม่สามารถทำให้โครงการนี้สำเร็จได้ก่อนเสียชีวิต และผลงานหลักของเขาถูกเผยแพร่ภายหลังในรูปแบบรวมบทความ
แม้ว่าลอร์ดแอกตันจะไม่เป็นที่รู้จักในวงกว้างในฐานะนักปฏิบัติหรือนักปฏิวัติทางการเมือง แต่เขามีอิทธิพลอย่างลึกซึ้งต่อแนวคิดเสรีนิยมคลาสสิก และแนวคิดการตรวจสอบถ่วงดุล เขาเห็นว่าประวัติศาสตร์ไม่ควรเป็นเครื่องมือของผู้มีอำนาจ แต่ต้องเป็นเครื่องมือในการเตือนสังคมถึงความเปราะบางของอำนาจ และการที่ผู้มีอำนาจไม่สมควรได้รับการยกเว้นจากการถูกวิพากษ์วิจารณ์
ลอร์ดแอกตันถึงแก่กรรมเมื่อวันที่ 19 มิถุนายน 1902 จากอาการหัวใจล้มเหลวที่ราชอาณาจักรบาวาเรีย สิริอายุ 68 ปี
พระเจ้าฝรั่งมังฆ้อง

พระเจ้าฝรั่งมังฆ้อง  หรือภาษาพม่าว่า ปะทะมะมี่นกอง ([pə.tʰə.ma̰ mɪ́ɰ̃.ɡàʊ̯ɰ̃] แปลว่า "พระเจ้ามังฆ้องที่ 1 แห่งอังวะ"; ค.ศ. 1373 (พ.ศ. 1916) – ประมาณ กุมภาพันธ์ ค.ศ. 1422 (พ.ศ. 1965)) หรือ พระเจ้ามณเฑียรทอง เป็นพระมหากษัตริย์แห่งอาณาจักรอังวะตั้งแต่ปี ค.ศ. 1400 (พ.ศ. 1943) ถึงปี ค.ศ. 1422 (พ.ศ. 1965) เป็นที่รู้จักในพงศาวดารพม่าเกี่ยวกับการทำสงครามกับพระเจ้าราชาธิราชแห่งราชอาณาจักรหงสาวดีตั้งแต่ปี ค.ศ. 1385 ถึงปี ค.ศ. 1424 ซึ่งเรียก "สงครามสี่สิบปี" และในฐานะที่เป็นพระบิดาของมังรายกะยอชวา
พระเจ้าฝรั่งมังฆ้องเสด็จสู่ราชสมบัติหลังจากพระเจ้าพี่ยาเธอถูกปลงพระชนม์เมื่อปี ค.ศ. 1400 (พ.ศ. 1943) ในช่วงแรกหลังเสวยราชย์ คือ ระหว่างปี ค.ศ. 1400 ถึงปี ค.ศ. 1406 พระเจ้าฝรั่งมังฆ้องทรงเผชิญความวุ่นวายทั้งภายในและภายนอก เกิดการกระด้างกระเดื่องไปทั่ว มีการรุกรานจากไทใหญ่ด้านทิศเหนือ ยะไข่ทางด้านตะวันตก พร้อมด้วยสงครามกับพระเจ้าราชาธิราชกษัตริย์มอญจากทางใต้ ครั้นปี ค.ศ. 1406 พระเจ้าฝรั่งมังฆ้องทรงกุมสถานการณ์ทั้งหมดและทรงสามารถตีต้านได้ ในปีนั้นเองทรงมีชัยเหนือไทใหญ่ ครั้นปี ค.ศ. 1404 ถึง ค.ศ. 1414 กองทัพอาณาจักรอังวะและอาณาจักรหงสาวดีสู้กันอย่างดุเดือดในพม่าตอนใต้ พม่าตอนเหนือ และรัฐยะไข่ ขณะที่ราชวงศ์หมิงก็คอยยุยงให้ไทใหญ่ส่งการก่อกวนเข้าประสมโรงเป็นระยะ ๆ มาตั้งแต่ปี ค.ศ. 1413 พอปี ค.ศ. 1417 มังรายกะยอชวาพระโอรสเกือบมีชัยชนะเหนืออาณาจักรหงสาวดีในพม่าตอนใต้ได้ทั้งหมด แต่ต้องศัสตราวุธถึงแก่พระชนม์ในที่รบเสียก่อน มอญและพม่ายังคงรบรากันต่อไปจนปี ค.ศ. 1418 ก็เบื่อหน่ายสงครามและเลิกรากันไปในที่สุด
เซเวียร์ วูดส์

ออสติน วัตสัน (Austin Watson; 4 กันยายน ค.ศ. 1986) เป็นนักมวยปล้ำอาชีพชาวอเมริกันที่เซ็นสัญญากับWWEในนาม เซเวียร์ วูดส์ (Xavier Woods) เคยสังกัดTNAในนาม คอนซีเควนเซส ครีด (Consequences Creed) เป็นแชมป์โลกแท็กทีม TNA, เป็นแชมป์ทริปเปิลคราวน์แท็กทีมของ WWE (แชมป์แท็กทีม NXT, แชมป์สแมคดาวน์แท็กทีม WWE และแชมป์รอว์แท็กทีม WWEที่ครองนานสุดในประวัติศาสตร์ 483 วันร่วมกับเดอะนิวเดย์) เป็นผู้ชนะคิงออฟเดอะริงประจำปี 2021 และเป็นเจ้าของช่องยูทูป UpUpDownDown
มังคุดทะเล

มังคุดทะเลหรือวา ชื่อวิทยาศาสตร์: "Garcinia hombroniana" เป็นไม้ยืนต้นในวงศ์ Guttiferae ไม่ผลัดใบ ต้นสีเทาดำ เปลือกแตกเป็นสะเก็ดตามยาว มียางสีเหลือง ใบเดี่ยว สีเขียว ผิวเรียบเป็นมัน ดอกเดี่ยว กลีบดอกสีเหลืองอมส้ม กลีบเลี้ยงสีเขียว ติดทยจนเป็นผล เมื่อแกเป็นสีส้มอมแดง เปลือกหนา มีเนื้อหุ้มเมล็ด ไม้ใช้ในการก่อสร้างและทำเครื่องมือต่างๆ ผลใช้รับประทานได้
ตีนนก

ตีนนก หรือสมอตีนเป็ด ลือแบ ชื่อวิทยาศาสตร์: "Vitex pinnata" ชื่อสามัญอื่นๆของพืชนี้ได้แก่ ในศรีลังกาเรียก "Milla" ในอินโดนีเซียเรียกลาบัน ในเกาะซูลาเวซีเรียก "gulimpapa" ในพม่าเรียก "kyetyo po" ในมาเลเซียเรียกเลอบัน "leban" และในฟิลิปปินส์เรียก "molave" เป็นไม้ต้นในวงศ์ Lamiaceae ลำต้นแตกเป็นสะเก็ด เปลือกสีเหลืองหรือสีน้ำตาล ใบประกอบแบบฝ่ามือ ดอกช่อ กลีบดอกสีน้ำเงินหรือสีม่วงเข้ม ผลเดี่ยวทรงกลม สุกแล้วเป็นสีม่วงเข้มจนเกือบดำ 
เนื้อไม้ใช้ในการก่อสร้าง ใช้เป็นยาขับลมในลำไส้ ใบใช้ตำแล้วพอกแผล ผลใช้แก้อาการบิด ไม้ใช้ทำเครื่องมือทางการเกษตรและที่อยู่อาศัย
ปอต่อม

ปอต่อม ชื่อวิทยาศาสตร์: "Hibiscus glanduliferus" เป็นไม้พุ่มในวงศ์ Malvaceae ใบเดี่ยว ด้านบนสีเขียวเข้ม ด้านล่างสีขาวนวล ไม่มีขน ที่ก้านใบมีต่อมรูปรีหรือกลม ดอกเดี่ยว กลีบดอกสีเหลือง โคนกลีบด้านในมีสีม่วงเข้มหรือสีแดงเลือดหมู ผลรูปไข่ แห้งแล้วแตกตามยาว เป็นพืชมีเส้นใย เหนียว ใช้ทำเป็นเชือกมัด
สัจจสังเขป

สัจจสังเขป คือ คัมภีร์ประมวลสัจธรรม ซึ่งกล่าวถึงสัจจะ 2 ประการ คือ สมมติสัจจะ อันได้แก่บัญญัติ และปรมัตถสัจจะ ได้แก่ ขันธ์ 5 และพระนิพพาน แต่งโดยพระธรรมปาละ โดยมีจุดมุ่งหมายให้ผู้ที่เริ่มเจริญวิปัสสนากรรมฐานเข้าใจปรมัตถธรรม ซึ่งเป็นอารมณ์ของการปฏิบัติ จึงอธิบายขันธ์ 5, วิสุทธิ 7 พร้อมทั้งวิปัสสนาญาณขั้นต่าง ๆ รวมถึงการบรรลุพระนิพพานไว้ในคัมภีร์นี้ คัมภีร์นี้แต่งแบบคาถา 5 พยางค์ รวม 387 บท ไม่นับรวมนิคมถาถาอีก 2 บท ผู้แต่งได้สรุปเนื้อหาสาระจากพระอภิธรรมปิฎก และอรรถกถา พร้อมทั้งคัมภีร์วิสุทธิมรรค โดยแบ่งเป็น 5 ปริจจเฉท
ผู้รจนา.
รจนาโดยพระธรรมปาล หรือธรรมบาล หรือพระจุลละธัมมะปาล พระเถระชาวอินเดียตอนใต้ ผู้เป็นศิษย์ของพระอานันทะเถระ ท่านทั้ง 2 มีช่วงชีวิตอยู่ระหว่างศตวรรษที่ 8 - 9 มีผลงานรจนาที่นับเนื่องกับพระอภิธรรมปิฎก เช่น อัฏฐสาลินี ฎีกา และสัจจสังเขป 
นอกจากนี้ ในคัมถีร์มณิสารมัญชูสา ยังระบุว่า พระธรรมปาล เป็นผู้รจนาคัมภีร์นี้ โดยระบุว่า "สจฺจสงฺเขเป นาม ปกรเณ ธมฺมปาลาจริเยน วุตฺตนฺติ โยชนา" (พึงประกอบบทว่า พระธรรมปาลาจารย์กล่าวไว้ในปกรณ์ชื่อ สัจจสังเขป) 
แหล่งข้อมูลบางแห่งระบุว่า พระธรรมปาล หรือพระจุลละธัมมะปาล มิใช่เป็นชาวอินเดียใต้ เป็นชาวลังกา เป็นศิษย์ของพระวันรัตนะ อานันทะ โดยพระจุลละธัมมะปาล มีผลงานงานรจนาคัมภีร์ประเภทฎีกาหลายเรื่อง อาทิ ลีนตฺถวณฺณนา ซึ่งอธิบายงานของพระอานันทะ เรื่องมูลฎีกา 
อย่างไรก็ตาม ในคัมภีร์สัทธัมมะสังคหะ กลับระบุว่า พระอานันทะเถระเป็นผู้รจนาคัมภีร์สัจจสังเขป
เนื้อหา.
คัมภีร์นี้แต่งแบบคาถา 8 พยางค์รวม 387 บท เมื่อรวมนิคมคาถาอีก 2 บท เป็น 389 บท ผู้แต่งได้สรุปเนื้อหาสาระจากพระอภิธรรมปิฎก และอรรถกถา พร้อมทั้งคัมภีร์วิสุทธิมรรค โดยแบ่งเป็น 5 ปริจจเฉท คือ
สำมะงา

สำมะงา ชื่อวิทยาศาสตร์: "Volkameria inerme" เป็นไม้พุ่มรอเลื้อยในวงศ์ Lamiaceae ลำต้นเรียบสีน้ำตาล ใบเดี่ยว ผิวใบเรียบเป็นมัน ดอกช่อ ก้านดอกสั้น ดอกเป็นหลอดยาวปลายเป็นแฉกตื้น ๆ 5 แฉก กลีบดอกสีขาวอมชมพู ก้านเกสรตัวผู้สีม่วงแดง ผลเดี่ยวกลมรี เป็นพูเล็กน้อย เมื่ออ่อนสีเขียว สุกแล้วเป็นสีดำ 
ใบสดต้มน้ำใช้ทำความสะอาดแผล ใบแห้งบดเป็นผง ใช้โรยแผลแก้ติดเชื้อ ใบและผลสดต้มรวมกับเหล้าพออุ่น ทาแก้รอยฟกช้ำหรือบวม รากแห้งต้มกับน้ำดื่ม แก้ไข้หวัด ตับอักเสบและแผลบวม
ค้อดอย

ค้อดอย ชื่อวิทยาศาสตร์: "Trachycarpus oreophilus" เป็นพืชวงศ์ปาล์มในสกุลค้อดอย ดอกแยกเพศ ใบเป็นรูปฝ่ามือ ออกดอกที่ซอกก้านใบ ปีละ 3-5 ช่อ ติดผลจำนวนมาก ผลเป็นรูปไต ออกดอกเดือนกุมภาพันธ์ – มีนาคม พบครั้งแรกในประเทศไทยที่ดอยเชียงดาว จังหวัดเชียงใหม่ ปัจจุบันปลูกเป็นไม้ประดับในพื้นที่สูง
วิรุฬ สกุลทรัพย์ไพศาล

วิรุฬ สกุลทรัพย์ไพศาล (ดำ) เกิดเมื่อวันที่ 16 เมษายน พ.ศ. 2510 เป็นนักร้องและนักดนตรีชาวไทยร่างเล็กอารมณ์ขัน หนึ่งในสมาชิกวงฟอร์เอฟเวอร์ สำเร็จการศึกษาจากโรงเรียนโยนออฟอาร์ค และคณะมนุษยศาสตร์ สาขาดนตรีสากล มหาวิทยาลัยเกษตรศาสตร์
สนใจเล่นดนตรีโดยเริ่มจากการฝึกเล่นคีย์บอร์ดตั้งแต่เด็ก ต่อมาในปี พ.ศ. 2524 มนตรี ชุติสิระ ได้ชักชวนให้เขาร่วมเป็นสมาชิกวงฟอร์เอฟเวอร์ในตำหน่งนักร้องนำและคียบอร์ด ระยะแรกได้เล่นตามงานโรงเรียนทั่วไป ตามจังหวัด เคยเล่นแทนวงแมคอินทอชในช่วงที่วงนั้นไปถ่ายทำภาพยนตร์ของศุภักษร จนได้ออกเทปกับค่ายนิธิทัศน์ โปรโมชั่น จากการสนับสนุนของวิเชียร อัศว์ศิวะกุล ผู้บริหารค่ายเพลง, วิทยา ศุภพรโอภาส ที่ปรึกษาและผู้จัดรายการ "ฉันมากับเพลง" กับ "กรวิก" ซึ่งเป็นนามปากกาของ สันติ เศวตวิมล ในฐานะนักแต่งเพลง ผลงานชุดแรกของวงชื่อ "พอฝัน" จากอัลบั้มชุดนี้ทำให้เขาและวงได้รับความนิยมอีกทั้งยังได้รับรางวัลเยาวชนดีเด่นในฐานะวงดนตรีสร้างสรรค์ของสังคมจากประสานงานเยาวชนแห่งชาติหรือสำนักนายกรัฐมนตรี จากนั้นเขาจึงได้มีผลงานกับวงออกมาหลายอัลบั้ม โดยเพลงดังที่เขาร้อง ได้แก่ "เด็กหญิงพวงมาลัย, พอฝัน, ดำกับหมาน้อย, ความหวังหลังรอยยิ้ม, ปาป๊ามาม๊า, ถามเจ๊, บ๊ายบาย, ดำดี" ฯลฯ นอกจากนี้เขายังเป็นหนึ่งในนักร้องอัลบั้ม 18 กะรัต ซึ่งได้ถูกสร้างเป็นภาพยนตร์ในภายหลังโดยศุภักษร
ปัจจุบันมีกิจการส่วนตัวและเป็นนักร้องที่ประเทศออสเตรเลีย
คิม อู-บิน

คิม อู-บิน (เกิด 16 กรกฎาคม ค.ศ. 1989) ชื่อเกิด คิม ฮย็อน-จุง  เป็นนักแสดงและนายแบบชาวเกาหลีใต้ เขาเริ่มมีชื่อเสียงจาก ละครโทรทัศน์เรื่อง "โรงเรียนหัวใจใส" (2012–13) และ "วุ่นรักทายาทพันล้าน" (2013)
นิวตันเมตร

นิวตันเมตร (สัญลักษณ์ : N m หรือ N·m) เป็นของแรงบิด ในระบบ หน่วยเอสไอ
1 นิวตันเมตร เท่ากับ แรงบิดที่ได้จากแรง 1 นิวตันกระทำตั้งฉากต่อโมเมนต์ซึ่งยาว 1 เมตร
คูโจ โยริตสึเนะ

คูโจ โยริตสึเนะ (12 กุมภาพันธ์ ค.ศ. 1218 - 1 กันยายน ค.ศ. 1256) หรือ ฟูจิวาระ โนะ โยริตสึเนะ  เป็นโชกุนคนที่ 4 ของ รัฐบาลโชกุนคามากูระ บิดาของเขาคือ คัมปากุ คูโจ มิจิอิเอะ และย่าหรือยายของเขาเป็นหลานสาวของ มินาโมโตะ โนะ โยริโตโมะ ภรรยาของเขาเป็นหลานปู่ของ มินาโมโตะ โนะ โยริโตโมะ และธิดาของ มินาโมโตะ โนะ โยริอิเอะ เขาเกิดในปี ขาล ดังนั้นชื่อเดิมของเขาเมื่อแรกเกิดคือมิโตระ (三寅, เสือสามตัว)
โยริตสึเนะเป็นสมาชิกของตระกูลฟูจิวาระผู้ยิ่งใหญ่ ตระกูลคูโจเป็นหนึ่งในห้าสาขาของตระกูลฟูจิวาระที่ทรงอิทธิพลในอดีต
เหตุการณ์ในยุคของโยริตสึเนะ.
ในปี ค.ศ. 1226 ตอนอายุเจ็ดขวบ โยริตสึเนะกลายเป็น โชกุน ในข้อตกลงทางการเมืองระหว่างพ่อของเขาและผู้สำเร็จราชการ รัฐบาลโชกุนคามากูระ โฮโจ โยชิโตกิ และ โฮโจ มาซาโกะ ที่ตั้งเขาเป็นโชกุนหุ่นเชิด
โอตัก-โอตัก

โอตัก-โอตัก (มลายูและ; #เปลี่ยนทาง) หรือ ห่อหมกมลายู เป็นอาหารมาเลเซียที่มีลักษณะคล้ายห่อหมกของไทย ส่วนผสมทำจากปลาบด ซึ่งเนื้อปลาที่ใช้ทำได้มีหลายชนิด ผสมกับเครื่องแกง ได้แก่ พริก หอมแดง กระเทียม ข่า ตะไคร้ ขมิ้น ลูกผักชี กะปิ และแคนเดิลนัต จากนั้นนำไปห่อใบตองหรือใบมะพร้าวแล้วนำไปย่าง รายละเอียดของส่วนผสมจะต่างไปในแต่ละเมือง บางสูตรใส่ผงกะหรี่ด้วย โอตัก-โอตักในอินโดนีเซียสีจะออกขาว ส่วยในมาเลเซียและสิงคโปร์ สีจะเป็นสีส้มหรือแดง รับประทานเป็นอาหารว่าง หรือกินกับข้าวหรือขนมปังและราดซอสถั่วลิสง โอตัก-โอตักอีกแบบหนึ่งจะหั่นเนื้อปลาเป็นชิ้น ผสมเครื่องแกงแล้วนึ่ง เรียก โอตัก-โอตักโญญา
คำว่าโอตะก์ในภาษามลายูหมายถึงสมอง อาหารนี้เป็นที่นิยมมากในมาเลเซียตอนใต้ สิงคโปร์ และพื้นที่ใกล้เคียงในอินโดนีเซีย เช่น ปาเล็มบัง มากัซซาร์ ในสิงคโปร์เรียกว่า โอตะฮ์ โอตัก-โอตักโญญาจะพบมากในมาเลเซียทางเหนือเช่นที่รัฐปีนัง โอตัก-โอตักที่ตรังกานูเรียกว่าซาตา อาหารที่คล้ายกันในอินโดนีเซียเรียกว่า เปเป็ซ
แผ่นดินไหวในเกาะโบโฮล พ.ศ. 2556

แผ่นดินไหวในเกาะโบโฮล พ.ศ. 2556 เกิดขึ้นเมื่อวันที่ 15 ตุลาคม พ.ศ. 2556 เวลา <templatestyles src="Template:Tooltip/styles.css" />8:12:31 PST ในเกาะโบโฮล เขตกิตนางคาบีซายาอัน ประเทศฟิลิปปินส์ ขนาดของแผ่นดินไหวที่จุดเหนือศูนย์เกิดแผ่นดินไหวบันทึกได้ที่ 7.2 โมเมนต์แมกนิจูด อยู่ห่างจากเมืองซักบายันไปทางตะวันตกเฉียงใต้ ที่ระดับความลึกที่ แผ่นดินไหวดังกล่าวมีผลทั้งเขตกิตนางคาบีซายาอัน โดยเฉพาะอย่างยิ่งจังหวัดโบโฮลและเซบู แรงสั่นสะเทือนสามารถรู้สึกได้ทั้งหมู่เกาะวิซายัส‎ ไปจนถึงเกาะมัสบาเตทางตอนเหนือ และจังหวัดโคตาบาโตในมินดาเนาตอนใต้
แผ่นดินไหวครั้งนี้เป็นแผ่นดินไหวครั้งที่รุนแรงที่สุดในรอบ 23 ปีของฟิลิปปินส์นับตั้งแต่แผ่นดินไหวเกาะลูซอน พ.ศ. 2533 พลังงานที่ปลดปล่อยจากแรงเคลื่อนนี้เทียบเท่าระเบิดที่ปล่อยลงที่ฮิโรชิมะ 32 ลูก ก่อนหน้านั้น โบโฮลก็เจอกับแผ่นดินไหวในวันที่ 8 กุมภาพันธ์ พ.ศ. 2533 ที่ทำให้อาคารเกิดความเสียหายและสร้างคลื่นสึนามิ
หลังเกิดแผ่นดินไหวเพียง 3 สัปดาห์ ในวันที่ 7 พฤษจิกายน ซูเปอร์ไต้ฝุ่นไห่เยี่ยน (โยลันดา) เข้ามายังภูมิภาคนี้ แม้ว่าตาพายุไม่ได้เข้าที่พื้นที่เกิดแผ่นดินไหว แต่ทำให้ชาวโบโฮลาโนราว 40,000 คนที่ยังอาศัยอยู่ในศูนย์พักพิงชั่วคราวต้องกลับไปยังศูนย์อพยพ และขัดขวางความพยายามบรรเทาทุกข์ในจังหวัดนี้
เออนอรา มาลาเกร

เออนอรา มาลาจเร (ฝรั่งเศส:Enora Malagré) เป็นชาวฝรั่งเศส เกิดเมื่อวันที่ 20 กรกฎาคม 2523 (ค.ศ.1980) ที่เมืองมอร์เลซ์ เป็นผู้ประกาศข่าว คอลัมนิสต์ และนักจัดรายการวิทยุ
ชีวิตและการศึกษา.
เออนอรา มาลาจเร เกิดที่เมืองมอร์เลซ์จังหวัดฟีนิสแตร์ในบริตานี เมื่อเธอมีอายุ 10 ขวบได้ย้ายไปอยู่ที่จังหวัดอีฟว์ลีนซึ่งได้ใช้ชีวิตอยู่ที่นั่นเป็นต้นมา ต่อจากนั้นเธอจึงย้ายไปอาศัยอยู่ในกรุงปารีสและได้เข้ารับการฝึกสอนเพื่อมาเป็นนักแสดงตลกอีกด้วย แต่เธอกลับเลือกเรียนวิชาด้านกฎหมายและเริ่มการทำงานด้านโทรทัศน์
การทำงานด้านวิทยุ.
เออนอรา มาลาจเรเริ่มทำงานด้านวิทยุและสื่อหลังจากได้เข้าพบกับผู้ร่วมก่อตั้งอาดโจ นอวา ที่เป็นผู้ริเริ่มว่าตัวเธอนั้นคือนักจัดรายการวิทยุที่ดีที่สุด และได้เชื้อเชิญเธอมาร่วมทำงานในสถานีของเขา เธอเริ่มทำอาชีพด้านวิทยุเมื่อปี 2547 ที่นอวา โดยบางครั้งนั้นเธอได้ช่วยทำหน้าที่เป็นคอลัมนิสต์และนักประกาศข่าว เป็นเวลาทั้งหมด 6 ปี
จากตั้งแต่เดือนกันยายน 2553 ถึงกรกฎาคม 2554 เธอร่วมงานกับเซบาสเตียน คอเออะ ในรายการวิทยุ "C'Cauet" ที่ NRJ ต่อมา 1 ปีก็ได้ลาออกจากงานที่ทำนี้ ซึ่งในเดือนสิงหาคม 2554 และอีก 1 ปีนั้น เธอได้ร่วมงานกับซีริล ลาลูนา กับรายการวิทยุ อาอูนา เลอ มาแต็ง ช่วงเวลา 06.00 น.ถึง 09.00 น. รายการช่วงเช้าบนสถานีวิทยุ เวอร์จิ้น อาดโจ และช่วงที่สองของตอนเย็น ตั้งแต่วันที่ 26 สิงหาคม 2556 ที่เป็นรายการที่ถูกจัดโดยซีริล ลาลูนาและได้เปลี่ยนชื่อใหม่เป็น "เออนอรา เลอ ซวาร" ซึ่งทำงานร่วมกันของสเตฟาน บาคและมิกาล ซาซูนเวลา 21.00 น.ถึงเที่ยงคืน ในเดือนมิถุนายน 2556 เธอได้เป็นหนึ่งในสมาชิกของรายการวิทยุ "อ็อง วา ซเจอเน" ที่มีพิธีกรคือลออ็อง อิลเจในช่องยุโรป 1
ชินาลังการ

ชินาลังการ คือวรรณกรรมภาษาบาลีประเภทร้อยกรอง เพื่อสรรเสริญความยิ่งใหญ่ของพระพุทธเจ้า คัมภีร์นี้เป็นที่ยอมรับของนักวิชาการมาโดยตลอดนับแต่อดีตจนถึงปัจจุบันว่า มีคุณค่าทางวรรณศิลป์ มีการใช้ภาษาที่งดงามแยบคาย มีลีลาการประพันธ์ที่กระชับ มีความทรงพลัง มีจังหวะที่ไพเราะสละสลวย นับเป็นยอดแห่งวรรณกรรมประเภทร้อยกรองที่รจนาขึ้นเพื่อพรรณนาพระพุทธคุณ
ผู้รจนา.
มีมติแบ่งออกเป็น 2 สายเกี่ยวกับผู้รจนาคัมภีร์นี้ สายแรกระบุว่า พระพุทธรักขิตะเป็นผู้รจนา ขณะที่อีกสายระบุว่า พระพุทธทัตตะเป็นผู้รจนา พระคันธสาราภิวงศ์ ผู้แปลชินาลังการฉบับปี 2552 ระบุว่า พระพุทธรักขิตะชาวโรหนชนบทในเกาะลังกาเป็นผู้รจนาเมื่อพุทธศตวรรษที่ 17 โดยชี้ว่า ตอนท้ายของคัมภีร์ (คาถาที่ 273 - 275) ระบุนามพระพุทธรักขิตะเป็นผู้รจนาชินาลังการ
ขณะที่ Kenneth Roy Norman แสดงทัศนะว่า ผู้ที่รจนาน่าจะเป็นพระพุทธทัตตะ โดยอ้างหลักฐานจากคัมภีร์คันธวงศ์ ที่ระบุว่า ชินาลังการรจนาขึ้นโดยพระพุทธทัตตะตามคำอาราธนาของพระสังฆปาลเถระ นอกจากนี้คัมภีร์คันธวงศ์ยังระบุว่า คัมภีร์ฎีกาของชินาลังการซึ่งใช้ชื่อเดียวกันนั้น รจนาขึ้นโดยพระพุทธรักขิตะ พร้อมทั้งระบุว่า ด้วยว่า ฎีกาฉบับใหม่ หรือ นวะฎีกา ของคัมภีร์นี้ รจนาขึ้นโดยพระภิกษุชาวสิงหลนิรนามรูปหนึ่ง 
อย่างไรก็ตาม ในคัมภีร์สัทธัมมสังคหะ กลับระบุในบานแผนกว่า ผู้รจนาชินาลังการ คือพระพุทธรักขิตะเมื่อพ.ศ. 1700 ซึ่ง Kenneth Roy Norman ระบุว่า บานแผนกนี้ได้ถูกอ้างอีกครั้งในคัมภีร์ชินากาลมาลี แล้วยังมีการอ้างถึง ชินาลังการวัณณะนา Norman ใช้หลักฐานนี้ยืนยันว่า ชินลังการน่าจะแต่งขึ้นโดยพระพุทธทัตตะมากกว่า ส่วนพระพุทธรักขิตะ น่าจะเป็นผู้รจนาชินาลังการวัณณะนา หรือชินาลังการฎีกา 
กระนั้น ก็ยังมีประเด็นปัญหาอยู่ว่า พระพุทธทัตตะท่านใดที่รจนาชินาลังการ ระหว่างพระพุทธทัตตะผู้รจนาคัมภีร์บรรยายสังเขปเนื้อหาในพระวินัยและพระอภิธรรม และพระพุทธทัตตะ ชาวแคว้นโจฬะ ในอินเดียใต้ ผู้รจนาคัมภีร์มธุรัตถะวิลาสินี อย่างไรก็ตาม ความคิดเห็นส่วนใหญ่โน้มเอียงไปทางท่านหลังมากกว่า 
เนื้อหา.
คัมภีร์ชินาลังการ แปลว่า เครื่องประดับพระชินเจ้า เพื่อสรรเสริญความยิ่งใหญ่ของพระพุทธเจ้า เริ่มตั้งแต่การสร้างบารมี 30 ทัศหลังจากที่ได้รับพุทธพยากรณ์เมื่อเสวยพระชาติเป็นสุเมธดาบส ในศาสนาของพระทีปังกรพุทธเจ้า จนถึงการประสูติ เสด็จออกมหาภิเนษกรมณ์ การตรัสรู้ การประกาศพระศาสนา และการปรินิพพาน 
นอกจากนี้ เนื้อหาในคัมภีร์ยังมีการสอดแทรกข้อธรรมที่เกี่ยวเนื่องจากพุทธประวัติและพระเกียรติคุณของพระพุทธเจ้า โดยเฉพาะอย่างยิ่งการรำลึกถึงพระคุณของพระองค์ ในฐานะพุทธานุสสติ เพื่อเป็นแบบอย่างในการบำเพ็ญเพียร เพื่อขจัดอกุศลมูลทั้งหลาย
ลักษณะทางวรรณกรรม.
คัมภีร์นี้ใช้คาถาแต่งเป็นกลบท คล้ายคลึงกับงานวรรณกรรมภาษาของกาลีทาส, ภารวิ และมาฆะ กวีเอกสมัยศตวรรษที่ 5 ศตวรรษที่ 6 และศตวรรษที่ 7 ที่ใช้ภาษาสันสกฤตในการรจนาผลงาน จึงคาดว่าท่านผู้รจนาคัมภีร์ชินาลังการอาจได้รับอิทธิพลจากบรรดากวีสันสกฤตเหล่านี้ 
ลักษณะเด่นในทางวรรณกรรมของชินาลังการคือการใช้สัมผัสใน (ปทาสัตติ) การใช้เสียงซ้ำ (อนุปปาสะ) การใช้คำซ้ำ (ยมก) การใช้คำที่อ่านออกเสียงเหมือนกันจากซ้ายไปขวา หรือจากขวาไปซ้ายของแต่ละคาถา (ปฏิโลมยมก) การใช้พยัญชนะซ้ำกัน การใช้บาทคาถาหลัง มีเสียงเหมือนบาทหน้า (ปฏิโลมกะ) การใช้อักษรที่มีฐานเสียงเดียวกันในคาถานั้น ๆ (สมตา) และการผูกบทหลายบทเป็นบทสมาสยาว ๆ
สมเกียรติ ศรลัมพ์

สมเกียรติ ศรลัมพ์ (เกิด
4 สิงหาคม พ.ศ. 2499) เป็นผู้ช่วยรัฐมนตรีประจำนายกรัฐมนตรี (ปฏิบัติงานกระทรวงวัฒนธรรม) อดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาภิวัฒน์ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรแบบสัดส่วน สังกัดพรรคเพื่อแผ่นดิน อดีตสมาชิกวุฒิสภาจังหวัดนครสวรรค์ และเขาเคยเป็นหนึ่งในกลุ่มผู้เรียกร้องให้บัญญัติศาสนาพุทธเป็นศาสนาประจำชาติในรัฐธรรมนูญแห่งราชอาณาจักรไทย
ประวัติ.
สมเกียรติ ศรลัมพ์ เกิดเมื่อวันที่ 4 สิงหาคม พ.ศ. 2499 ที่อำเภอสารภี จังหวัดเชียงใหม่ เป็นบุตรของนายไฉน ศรลัมพ์ กับนางไฉไล ศรลัมพ์ มีพี่น้องร่วมสกุลคือ นายพงษ์ทิพย์ ศรลัมพ์ และ นายสมยศ ศรลัมพ์ สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง ปริญญาโท สาขาพัฒนาสังคม จากสถาบันบัณฑิตพัฒนบริหารศาสตร์ และหลักสูตรสถาบันพระปกเกล้า หลักสูตรวิทยาลัยป้องกันราชอาณาจักร
การทำงาน.
สมเกียรติ ศรลัมพ์ เคยรับราชการเป็นปลัดอำเภอ แล้วย้ายไปปฏิบัติราชการพิเศษเป็นผู้ประสานงานประจำราชสำนัก จากนั้นออกไปเป็นที่ปรึกษาโครงการ กรรมการบริษัท ศรีนครแอ๊กโกรเอ็กซ์เชนจ์ จำกัด ควบคู่กับอาจารย์พิเศษมหาวิทยาลัย เขาเคยได้รับการเลือกตั้งเป็นสมาชิกวุฒิสภาจังหวัดนครสวรรค์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ต่อมาได้ลาออกในเดือนมิถุนายน พ.ศ. 2549 และเข้าร่วมงานการเมืองกับพรรคเพื่อแผ่นดิน โดยลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 2 ลำดับที่ 1 ได้รับเลือกตั้งเป็นสมาชิกสภาผู้แทนราษฎรสมัยแรก ซึ่งนายสมเกียรติ เป็นหนึ่งในกลุ่มสมาชิกที่ลงมติเลือกพลตำรวจเอก ประชา พรหมนอก ในการลงมติเลือกนายกรัฐมนตรีไทย ธันวาคม พ.ศ. 2551 อันเป็นที่มาจากการจัดตั้งรัฐบาลของพรรคประชาธิปัตย์ ต่อมาในเดือนพฤษภาคม พ.ศ. 2554 เขาจึงลาออกจากพรรคเพื่อแผ่นดิน
ในปี 2554 ต่อมาเข้าได้เข้าร่วมงานกับพรรคเพื่อไทย และลงสมัครรับเลือกตั้งในระบบบัญชีรายชื่อ ลำดับที่ 75 และได้รับเลือกตั้งโดยเลื่อนขึ้นมาแทนนายถิรชัย วุฒิธรรม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 80 แต่ต่อมาได้ลาออกจากการเป็นสมาชิกพรรคเพื่อไทย
ใน พ.ศ. 2561 นายสมเกียรติได้ก่อตั้งพรรคประชาภิวัฒน์ และดำรงตำแหน่งหัวหน้าพรรค และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญรายชื่อลำดับที่ 1 และได้รับเลือกตั้งเป็น ส.ส. แต่ลาออกในเวลาต่อมา เพื่อรับตำแหน่งผู้ช่วยรัฐมนตรี
สมาชิกสภาผู้แทนราษฎร.
สมเกียรติ ศรลัมพ์ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย
อัจฉริยะการตลาด

อัจฉริยะการตลาด (2556) เป็นหนังสือพ็อคเก็ตบุ๊คการตลาดที่เขียนโดย "เอกก์ ภทรธนกุล" อาจารย์ประจำภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย หนังสือเล่มนี้ได้รับการจัดอันดับเป็นที่หนึ่งของศูนย์หนังสือจุฬาลงกรณ์มหาวิทยาลัยทั่วประเทศติดต่อกันกว่าครึ่งปีระหว่างเดือนกันยายน พ.ศ. 2556 กุมภาพันธ์ พ.ศ. 2557 
ประมวลเรื่อง.
หนังสืออัจฉริยะการตลาดนั้นได้รวบรวมผลงานวิจัย และบทความทางวิชาการทางการตลาดระดับโลกมาเล่าเป็นเรื่องราว ผ่านสำนวนของ อ.เอกก์ ภทรธนกุล แห่งภาควิชาการตลาด คณะพาณิชยศาสตร์และการบัญชี จุฬาฯ นักวิชาการการตลาด นักจัดรายการวิทยุ และคอลัมนิสต์ โดยหนังสือเล่มนี้กล่าวถึงแนวทางการตลาดที่ใช้ควบคุมลูกค้าโดยไม่รู้ตัว ตัวอย่างแคมเปญการตลาดสุดป่วยของนักการตลาดอัจฉริยะในอดีต และการประยุกต์ใช้ความรู้ทางการตลาดเพื่อพัฒนาชีวิต 
หนังสือประกอบด้วย 17 บทย่อย ที่กล่าวถึงกลยุทธ์การควบคุมลูกค้าเพื่อการดำเนินธุรกิจให้สำเร็จ ตัวอย่างเช่น “กับดักการตลาดบริการ” ที่กล่าวถึงกลยุทธ์การบริการที่ดูเหมือนจะดี แต่กลับมีอันตรายร้ายแรงต่อธุรกิจ “เหยียบให้แซ่ด” แคมเปญการตลาดสุดอัจฉริยะที่ผิดพลาดร้ายแรง ไปกระทั่งความรู้การตลาดเพื่อพัฒนาคุณภาพชีวิต “การตลาดลดพุง” ซึ่งเกี่ยวการปรับสภาพแวดล้อมในการรับประทานอาหารเพื่อปรับพฤติกรรมคนให้ทานน้อยลงแต่อิ่มเท่าเดิมเป็นต้น
หนังสือเล่มนี้มีสองปกคือ ขาวและดำ โดยหนังสือเล่มนี้นำผลกำไรทั้งหมดขึ้นบำรุงสภากาชาดไทย
การยอมรับ.
หนังสือขายดีอันดับที่ 1 ศูนย์หนังสือจุฬาฯ (กันยายน 2556 ถึง เมษายน 2557) 
หนังสือแนะนำของสำนักงานคณะกรรมการพัฒนาระบบราชการ
ชี่นโล่น

ชี่นโล่น ([t͡ɕʰɪ́ɰ̃.lóʊ̯ɰ̃]) เป็นการละเล่นหรือกีฬาดั้งเดิมของพม่า มีลักษณะผสมผสานระหว่างกีฬากับการเต้นรำ โดยทั่วไปเป็นการเล่นโดยไม่มีคู่แข่งหรือฝ่ายตรงกันข้าม นัยสำคัญของชี่นโล่นจึงไม่ใช่การแข่งขัน จุดเน้นไม่อยู่ที่การชนะหรือแพ้ หากเป็นความสวยงามของท่วงท่าลีลาที่นักชี่นโล่นจะเล่นในเกมลูกหวายมากกว่า 
การเล่น.
ชี่นโล่นโดยทั่วไปจะเล่นกันเป็นทีม เรียกว่าวง ประกอบผู้เล่น 6 คน ซึ่งจะส่งลูกลูกไปมาด้วยส่วนต่าง ๆ ของเท้า เข่า ศีรษะ หรือส่วนอื่น ๆ ของร่างกายซึ่งไม่ใช่ฝ่ามือ เอกลักษณ์ประการหนึ่งของชี่นโล่นคือจะมีผู้เล่นคนหนึ่งเข้าไปเล่นกลางวงในลักษณะการแสดงเดี่ยว (solo performance) โดยการสร้างสรรค์ท่วงท่าลีลาหลากหลาย ผสมผสาน และต่อเนื่อง ทั้งนี้ เพื่อนร่วมวงจะช่วยกันส่งเสริมสนับสนุนในการช่วยกอบกู้ลูกซึ่งอาจกระเด็นหลุดออกมาจากการควบคุมและป้อนส่งลูกกลับเข้าไปให้เล่นอย่างรวดเร็วไม่ให้ขาดตอน เมื่อลูกตกพื้นก็ถือเป็นลูกตาย การเล่นจะเริ่มใหม่โดยการโยนลูกด้วยมือให้เล่นกันต่อไป 
นักชี่นโล่นจะเล่นโดยใช้ส่วนต่าง ๆ ของร่างกาย เป็นจุดสัมผัสลูกตามมาตรฐาน 6 จุด ได้แก่ หลังเท้า หน้าเท้า ข้างเท้า ฝ่าเท้า ส้นเท้า และเข่า จากจุดมาตรฐานทั้งหกนี้พัฒนาเป็นท่าหลัก 3 ชุด ชุดละ 10 ท่า รวม 30 ท่าซึ่งเป็นที่รู้จักและยอมรับกันเป็นแบบในการฝึกฝนของนักชี่นโล่น ท่าหลักชุดที่ยากที่สุดเรียกว่าชีนจี รองลงมาเรียกว่าชีนและคิดเซ็นตามลำดับ ชี่นโล่นมีความเป็นมายาวนานกว่า 1,500 ปีและมีการสร้างสรรค์ท่าทางหลากหลายซับซ้อนเรื่อยมา จนกระทั่งปัจจุบันมีท่านับจำนวนได้มากกว่า 200 ท่า ท่าทางจำนวนหนึ่งมาจากศิลปะในการร่ายรำและการต่อสู้ ท่ายาก ๆ จำนวนมากเล่นในขณะลูกมาทางด้านหลังโดยผู้เล่นไม่เห็นลูกเลย การจัดท่าทางของร่างกายเป็นส่วนสำคัญของการเล่นชี่นโล่น ผู้เล่นต้องจัดระเบียบของเท้า แขน มือ ลำตัว และศีรษะให้ถูกต้องตามแบบแผน มิฉะนั้นจะไม่ถือว่าเล่นได้ถูกต้องสวยงาม
เกร็ดน่ารู้.
ชี่นโล่นในภาษาพม่าแปลว่า "ตะกร้ากลม" ลูกชี่นโล่นสานจากหวายจากธรรมชาติ เมื่อถูกกระทบด้วยส่วนต่าง ๆ ของร่างกายถือเป็นเสน่ห์งดงามอย่างหนึ่งของชี่นโล่น 
นักชี่นโล่นส่วนใหญ่เล่นด้วยเท้าเปล่า แม้ในระยะหลังจะมีรองเท้าชี่นโล่นโดยเฉพาะ (ทำด้วยผ้าหรือหนังที่บางเบาและยืดหยุ่นโค้งงอได้ดี สำหรับเล่นท่าทางได้หลากหลายมากกว่ารองเท้ากีฬาทั่วไป) แต่ยังไม่เป็นที่นิยมมากนัก โดยเฉพาะนักชี่นโล่นฝีเท้าเลิศยังลังเลใจที่จะใช้รองเท้า เนื่องจากทำให้ศักยภาพการเล่นด้อยลงไป
สนามขนาดวงมาตรฐานมีความเส้นผ่าศูนย์กลาง 6.7 เมตร (22 ฟุต) พื้นผิวที่ดีที่สุดสำหรับการเล่นชี่นโล่นคือพื้นดินเหนียวนุ่มและแห้ง แต่โดยปกติแล้วสามารถเล่นบนพื้นใด ๆ ก็ได้ที่มีความราบเรียบเพียงพอ 
ชาวพม่านิยมจัดให้มีการเล่นชี่นโล่นในเทศกาลต่าง ๆ ซึ่งจะมีวงชี่นโล่นเข้าร่วมมากมาย มีโฆษกคอยพากย์ชื่อท่าที่เล่นและให้ความบันเทิงผู้ชมด้วยถ้อยคำหยอกล้อสนุกสนาน มีดนตรีปี่พาทย์หรือวงมโหรีบรรเลงประกอบทำให้เกิดความเร้าใจแก่ผู้เล่นและผู้ชม
ทั้งผู้ชายผู้หญิง เด็กและผู้ใหญ่ มักจะเล่นชี่นโล่นวงเดียวกันได้เป็นปกติ แต่นอกเหนือจากการเล่นแบบวง ซึ่งเรียกว่า "เวนกะ" (wein kat) แล้วยังมีการแสดงเดี่ยวโดยไม่มีวงประกอบ เรียกว่า "ตะปานไดง์" (tapandaing) ที่ตามธรรมเนียมแล้วแสดงโดยผู้หญิงเท่านั้น 
การจะเล่นชี่นโล่นวงได้ดีนั้นสมาชิกในวงทั้งหมดต้องจดจ่ออยู่กับปัจจุบันขณะนั้น จิตใจไม่อาจวอกแวกไปไหนไม่เช่นนั้นลูกชี่นโล่นจะตก ประสบการณ์สงบนิ่งและเข้มข้นของจิตใจเช่นนี้ บางคนเปรียบเทียบว่าคล้ายกับการได้สมาธิในทางพุทธศาสนา
ชี่นโล่นเป็นการละเล่นหนึ่งในตระกูลเกมบอลซึ่งเล่นกันทั่วโลก ในเอเชียตะวันออกเฉียงใต้มีเกมที่คล้ายคลึงกัน เช่น ตะกร้อวงในไทย เซปักรากาในมาเลเซีย ซีปาในฟิลิปปินส์ กะต้อในลาว เป็นต้น
การฮั้ว

การฮั้ว หรือภาษากฎหมายเรียก การสมยอม  คือ การตกลงกันระหว่างบุคคลสองฝ่ายหรือกว่านั้น ซึ่งบางครั้งเป็นการผิดกฎหมายหรือเป็นการลับ เพื่อจำกัดการแข่งขันอย่างเสรี โดยวิธีฉ้อฉล ชักนำให้สำคัญผิด หรือหลอกลวงเกี่ยวกับสิทธิตามกฎหมาย หรือเพื่อให้บรรลุวัตถุประสงค์ซึ่งกฎหมายห้ามไว้ โดยวิธีฉ้อฉลหรืออาศัยความได้เปรียบโดยไม่เป็นธรรม มักปรากฏในระหว่างกลุ่มองค์กรหรือบุคคลเมื่อแบ่งส่วนตลาด กำหนดราคา จำกัดการผลิต หรือจำกัดโอกาส วิธีฮั้วอาจรวมถึง การกำหนดค่าแรง การชักค่าจ้างไว้ หรือการแถลงเท็จซึ่งความสัมพันธ์ระหว่างผู้ฮั้วทั้งหลาย
คำ "ฮั้ว" ในภาษาไทย มาจากคำ "和" ในภาษาจีน ซึ่งอ่านว่า "เหอ" (hé) ในสำเนียงกลาง และหมายความว่า รวมหัวกัน
เมชาโด

เมชาโด (สเปนและ) เป็นอาหารฟิลิปปินส์ที่ปรุงด้วยเนื้อวัว (หรือบางสูตรใช้ลิ้นวัว) การเติมซอสถั่วเหลืองและน้ำมะปี๊ดลงไปในน้ำหมักนั้นทำให้อาหารชนิดนี้มีลักษณะเฉพาะที่แตกต่างไปจากอาหารสเปน
ต้นกำเนิดและการปรุง.
วิธีการปรุงเมชาโดแบบดั้งเดิมใช้เทคนิคการปรุงแบบสเปน โดยเจาะชิ้นหรือก้อนเนื้อวัวหนา ๆ ซึ่งไม่มีมัน แล้วยัดแถบมันหมูเข้าไปเพื่อให้เนื้อวัวนุ่มและไม่แห้งกระด้าง [คำว่าเมชาโด ("ยัดไส้") จึงแผลงมาจากคำว่า เมชา  ซึ่งในภาษาสเปนแปลว่า ไส้เทียน] จากนั้นนำเนื้อวัวที่ยัดมันหมูแล้วไปหมักกับน้ำส้มสายชู ซอสถั่วเหลือง น้ำมะปี๊ด กระเทียมสับหรือบด พริกไทยดำ ใบกระวาน ผัดเนื้อกับหัวหอมในน้ำมัน (หรือผัดกับมันหมู) ให้ด้านนอกพอสุกเป็นสีน้ำตาล แล้วนำไปเคี่ยวด้วยไฟอ่อน ๆ พร้อมกับซอสหมัก โดยเติมน้ำสต๊อกและมะเขือเทศบดลงไป จนกระทั่งเนื้อนุ่มและน้ำแกงงวดลงเป็นซอสข้น
เมื่อเวลาผ่านไป ชื่ออาหารชนิดนี้ก็ถูกนำไปใช้เรียกแกงตุ๋นที่ใช้เนื้อแล่บาง ๆ หรือเนื้อติดกระดูก โดยตัดขั้นตอนการยัดมันหมูออกไป เมชาโดในปัจจุบันจึงมีลักษณะใกล้เคียงกับสตูเนื้อวัวทั่วไปมากขึ้น
การี-กาเร

การี-กาเร  เป็นอาหารฟิลิปปินส์ เป็นการนำหางวัวมาต้ม น้ำแกงข้น ใส่ถั่วลิสงและผักหลายชนิด ต้นกำเนิดมาจากเมืองปัมปังกาบนเกาะลูซอน แต่บางกลุ่มกล่าวว่าเป็นอาหารของชาวโมโรที่เข้ามาตั้งหลักแหล่งในมะนิลาก่อนการเข้ามาของชาวสเปน และยังพบในหมู่เกาะซูลูและตาวีตาวีด้วย ผักที่นิยมใช้ได้แก่ มะเขือม่วง ถั่วฝักยาว ผักกวางตุ้ง ผักกาดหัว แต่งสีแดงด้วยน้ำจากเมล็ดคำแสด ใส่ถั่วลิสงบดและข้าวคั่วป่น รับประทานกับกะปิผัด อาจใช้เนื้อวัว เนื้อหมู ขาหมู เนื้อแพะ หรือไก่แทนหางวัวได้ เป็นอาหารในเทศกาลเฉลิมฉลองต่าง ๆ ในปัมปังกา
โฟโตกราฟ (เพลงนิกเคลแบ็ก)

โฟโตกราฟ  เป็นเพลงซิงเกิลเดียวในปี 2005 ของวงแคนาดานิกเคลแบ็ก จากอัลบั้มสตูดิโอที่ห้าของ "All the Right Reasons" วางจำหน่ายในเดือนกันยายน ค.ศ. 2005 เพลงนี้ได้จัดอันดับชาร์ตที่ 1 ใน 10 อันดับของสหรัฐอเมริกา และสหราชอาณาจักร
วิทิต แลต

วิทิต แลต (เกิด 26 มีนาคม พ.ศ. 2512) ชื่อเล่น เอ เป็นนักแสดงและนายแบบลูกครึ่งไทย–สหรัฐอเมริกา เข้าสู่วงการในปี พ.ศ. 2531 เริ่มจากการถ่ายแบบและงานโฆษณาหลายชิ้น จนเป็นที่รู้จักในโฆษณา เป๊ปซี่ ซึ่งเขาแสดงกับ สินจัย เปล่งพานิช ต่อมาคุณคิง สมจริง ศรีสุภาพ ได้ชักนำเข้าสู่วงการภาพยนตร์โดยมีผลงานเรื่องแรกชื่อ "กลิ้งไว้ก่อนพ่อสอนไว้"
ประวัติ.
มีคุณพ่อเป็นชาวอเมริกัน มีพี่น้องสามคนซึ่งเขาเป็นคนโต สำเร็จการศึกษาจากโรงเรียนอนุบาลสงขลา, โรงเรียนมหาวชิราวุธ และแผนกบริหารในโรงเรียนการโรงแรม I–Tim
การทำงานในวงการบันเทิง.
เข้าสู่วงการในปี พ.ศ. 2531 เริ่มจากการถ่ายแบบ และงานโฆษณาหลายชิ้น จนเป็นที่รู้จักในโฆษณา "เป๊ปซี่" ซึ่งเขาแสดงกับสินจัย เปล่งพานิช ต่อมาคุณคิง สมจริง ศรีสุภาพ ได้ชักนำเข้าสู่วงการภาพยนตร์โดยมีผลงานเรื่องแรก ชื่อ "กลิ้งไว้ก่อนพ่อสอนไว้" เขาได้แสดงร่วมกับดาราวัยรุ่นชื่อดังในยุคนั้น ได้แก่ มอส ปฏิภาณ ปฐวีกานต์, แท่ง ศักดิ์สิทธิ์ แท่งทอง, โมทย์ ปราโมทย์ แสงศร, ปิงปอง สะแกวัลย์ ยงใจยุทธ และ หมอก ณัฐสิมา คุปตะวาทิน ภาพยนตร์เรื่องนี้ได้สร้างชื่อเสียงให้กับเขาซึ่งรับบทเป็นเด็กหนุ่มยากจนที่รักการเล่นบาสเกตบอลแต่ต้องออกจากโรงเรียนเพื่อช่วยเหลือครอบครัว จากนั้นจึงมีผลงานออกมามากมายไม่ว่าจะเป็นงานถ่ายแบบ ภาพยนตร์ รวมทั้งมิวสิควีดีโอ แล้วหันมาเล่นละครเรื่องแรกโดยรับบทเป็นพระเอกคู่กับ นัท มีเรีย ในละครเรื่อง "แชะ แชะ แชะ" ต่อมาจึงได้รับบทน้องชายพระเอกในเรื่อง "เคหาสน์ดาว" และแจ้งเกิดจากบทร้ายในเรื่อง "ล่า" ของค่ายเอ็กแซ็กท์ จนเป็นที่โดดเด่นในบทร้ายจนถึงปัจจุบัน ควบคู่กับการเป็นนักกีฬาบาสเกตบอลและฟุตบอลของสตาร์ทีม และงานจัดการแข่งขันกอล์ฟ 
ในปี พ.ศ. 2557 วิทิต ตกเป็นข่าวว่ามีส่วนเกี่ยวข้องกับผู้กำกับชื่อ ภาม และพวกว่าทั้งคู่ได้ล่อลวงพาหญิงสาว 5 คนไปเทสงานและทำอนาจาร ภายหลังวิทิตได้ออกมาโต้ข่าวและชี้แจงว่าไม่เป็นความจริง
ดิ อะเมซิ่ง สไปเดอร์แมน (วิดีโอเกม พ.ศ. 2555)

ดิ อะเมซิ่ง สไปเดอร์แมน  เป็นวิดีโอเกมประเภทแอกชั่นผจญภัยโอเพนเวิลด์ สร้างมาจากภาพยนตร์ในชื่อเดียวกัน จากซุเปอร์ฮีโรมาร์เวลคอมิกส์ พัฒนาโดย Beenox ซึ่งเป็นผู้พัฒนาเกม และ และจัดจำหน่ายโดย Activision วางจำหน่ายในวันที่ 26 มิถุยายน 2012 ในทวีปอเมริกาเหนือและวันที่ 29 มิถุยายน 2012 ในทวีปยุโรป สำหรับเครื่องเล่นเอกซ์บอกซ์ 360, เพลย์สเตชัน 3, นินเท็นโด 3ดีเอส, นินเท็นโด ดีเอส, ไอโอเอส, แอนดรอยด์ และพีซี
อัสนี เชิดชัย

อัสนี เชิดชัย (เกิด 13 กุมภาพันธ์ พ.ศ. 2503) เป็นนักธุรกิจที่เป็นทายาทกลุ่มธุรกิจรถโดยสาร และอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ปัจจุบันเป็นสมาชิกพรรคเพื่อชาติ
ประวัติ.
อัสนี เชิดชัย เกิดเมื่อวันที่ 13 กุมภาพันธ์ พ.ศ. 2503 ที่อำเภอปากช่อง จังหวัดนครราชสีมา เป็น บุตรชายของ นายวิชัย กับ นางสุจินดา เชิดชัย สำเร็จการศึกษาชั้นประถมศึกษาจากโรงเรียนอัสสัมชัญนครราชสีมา ชั้นมัธยมศึกษาจากโรงเรียนเทพศิรินทร์ ระดับปริญญาตรี จากคณะรัฐศาสตร์ มหาวิทยาลัยรามคำแหง ระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาเอก จากมหาวิทยาลัยราชภัฏสวนดุสิต มีน้องชาย 1 คนชื่อ สุรวุฒิ เชิดชัย ดำรงตำแหน่ง นายกเทศมนตรีเทศบาลนครนครราชสีมา 
อัสนี เชิดชัย สมรสกับนางลินดา เชิดชัย อดีตผู้แทนการค้าไทย มีบุตร 3 คน โดยบุตรสาวคนโตชื่อ อัญมณี เชิดชัย
ในเดือน พฤษภาคม พ.ศ. 2553 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ จัดเวทีที่จังหวัดนครราชสีมา
การทำงาน.
อัสนี เชิดชัย เป็นนักธุรกิจในกลุ่มธุรกิจอุตสาหกรรมยานยนต์ ในนามกลุ่มเชิดชัย หรือ บริษัทอู่เชิดชัยอุตสาหกรรม จำกัด ต่อมาได้รับเลือกตั้งเป็นสมาชิกสภาจังหวัดนครราชสีมา 3 สมัย เป็นประธานสภาจังหวัดนครราชสีมา และได้รับเลือกตั้งเป็นสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 60
ใน พ.ศ. 2561 นายอัสนีและนางลินดาได้ย้ายมาร่วมงานกับ พรรคเพื่อชาติ นอกจากนี้นายอัสนียังเป็น 1 ในผู้ร่วมก่อตั้งกลุ่มการเมืองที่มีชื่อว่า "กลุ่มพลังโคราช"
เทียนไตรบุญ

เทียนไตรบุญ ชื่อวิทยาศาสตร์: "Impatiens triboonii" เป็นไม้ล้มลุกในสกุลเทียนดอก วงศ์ Balsaminaceae ต้นอวบน้ำ ยอดอ่อนมีขนปกคลุม ใบเดี่ยว เรียงเวียนเป็นกระจุกที่ปลายยอด ใบรูปไข่ ดอกช่อ ผลเป็นฝักยาว แก่แล้วแตก ออกดอกช่วงกรกฎาคม – สิงหาคม พบครั้งแรกในไทยเมื่อ 18 สิงหาคม พ.ศ. 2544 ที่บ้านพุเย อำเภอทองผาภูมิ จังหวัดกาญจนบุรี โดย ดร. ปราโมทย์ ไตรบุญ กับ ดร. ปิยะเกษตร สุขสถาน ชื่อสปีชีส์ตั้งตามนามสกุลของ ดร. ปราโมทย์
เครือมวกไทย

เครือมวกไทย ชื่อวิทยาศาสตร์: "Alyxia thailandica" เป็นไม้เลื้อยเถาอ่อนในวงศ์ Apocynaceae ใบออกเป็นกระจุกตามกิ่ง เนื้อใบหนา ดอกออกเป็นกระจุกที่ซอกใบ ดอกช่อ ดอกย่อยมีจำนวนมาก สีขาว กลิ่นหอมอ่อน ดอกบานช่วงกันยายน – พฤศจิกายน เป็นไม้ถิ่นเดียวในประเทศไทย พบเฉพาะที่อุทยานแห่งชาติเขาใหญ่เท่านั้น พบครั้งแรกเมื่อ 12 สิงหาคม พ.ศ. 2517 โดย J.F. Maxwell ชื่อสปีชีส์ตั้งเป็นเกียรติแก่ประเทศไทย
ประทัดสุเทพ

ประทัดสุเทพ ชื่อวิทยาศาสตร์: "Agapetes thailandica" เป็นพืชในสกุลประทัดดอย วงศ์ Ericaceae มีรากสะสมอาหาร ใบเดี่ยว ดอกออกเดี่ยวๆ หรือเป็นกระจุกตามกิ่งแก่ กลีบดอกรูปหลอดแคบ ปลายป่อง ผลขนาดเล็ก ทรงกลม ออกดอกช่วงพฤศจิกายน – กุมภาพันธ์ พบครั้งแรกที่อำเภอจอมทอง จังหวัดเชียงใหม่ เป็นไม้หายากและใกล้สูญพันธ์ พบในป่าดิบเขาทางภาคเหนือตอนบน พบครั้งแรกโดย ดร. สันติ วัฒฐานะ และคณะ ชื่อสปีชีส์ตั้งเป็นเกียรติแก่ประเทศไทย
รางวัลภาพยนตร์ไทย ชมรมวิจารณ์บันเทิง ครั้งที่ 21

รางวัลภาพยนตร์ไทย ชมรมวิจารณ์บันเทิง ครั้งที่ 21 ประจำปี พ.ศ. 2555 จัดโดยชมรมวิจารณ์บันเทิง ประกาศผลและมอบรางวัล ในวันพุธที่ 27 มีนาคม พ.ศ. 2556 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ตำบลวัดธาตุ

ตำบลวัดธาตุ เป็นตำบลหนึ่งในอำเภอเมืองหนองคาย จังหวัดหนองคาย มีพื้นที่โดยประมาณ 59.20 ตารางกิโลเมตร องค์กรปกครองส่วนท้องถิ่นในพื้นที่คือเทศบาลตำบลวัดธาตุซึ่งครอบคลุมพื้นที่ทั้งหมดของตำบล
ตำบลวัดธาตุมีชื่อเสียงในด้านวัฒนธรรมประเพณี โดยเฉพาะเทศกาลลอยกระทงที่จัดขึ้นทุกปี ณ บึงหนองคาย
ประวัติ.
องค์กรปกครองส่วนท้องถิ่นในตำบลวัดธาตุ เดิมเป็นองค์การบริหารส่วนตำบลวัดธาตุ จัดตั้งมาตั้งแต่วันที่ 25 กุมภาพันธ์ พ.ศ. 2540 ต่อมาได้รับการยกฐานะเป็น "เทศบาลตำบลวัดธาตุ" ตามประกาศของกระทรวงมหาดไทย เรื่อง จัดตั้งองค์การบริหารส่วนตำบลเป็นเทศบาล ตั้งแต่วันที่ 27 ตุลาคม พ.ศ. 2552 โดยอาศัยอำนาจตามความในมาตรา 42 แห่งพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 และมาตรา 7 แห่งพระราชบัญญัติเทศบาล พ.ศ. 2496 ในการยกฐานะเป็นเทศบาลตำบลวัดธาตุ
ที่ตั้งและอาณาเขต.
ตำบลวัดธาตุตั้งอยู่ทางทิศใต้ของที่ว่าการอำเภอเมืองหนองคายไปทางถนนอำเภอโพนพิสัย ห่างจากที่ว่าการอำเภอเมืองหนองคายถึงเขตตำบล 4.50 กิโลเมตร อยู่ห่างจากกรุงเทพมหานครเป็นระยะประมาณ 630 กิโลเมตร มีพื้นที่โดยประมาณ 59.20 ตารางกิโลเมตร หรือ 37,000 ไร่ ที่ตั้งสำนักงานเทศบาลตำบลวัดธาตุอยู่ห่างที่ว่าการอำเภอเมืองหนองคาย 14 กิโลเมตร
แหล่งน้ำที่สำคัญ.
หนองผือ ลำห้วยยาง คลองอีสานเขียว หนองบ่อ หนองหญ้าม้า คลองผักบ่อ ห้วยยาง หนองวัวโรง หนอง หนองบ่อน้อย หนองโซ่ หนองหัวควายน้อย หนองไก่เขี่ย หนองเลิง 
หนองหัวควายใหญ่ ลำห้วยโซ่ หนองตั๋ว ห้วยลุปบึ้ง หนองเสียดายใหญ่ หนองเสียดายน้อย ห้วยลุปบึ้ง ห้วยซุ้งนาค ห้วย ห้วยวังคอก่าน หนองม่งกอก บึงหนองคาย 
ห้วยร่องเม็ก ลำห้วยยาง ห้วย หนองบ่อเถ้า ห้วยน้อย คลองอีสานเขียว หนองต่อสาย ห้วยจุ่มก้น
แหล่งน้ำสำคัญภายในตำบลวัดธาตุ คือ ลำห้วยยาง เป็นแหล่งน้ำธรรมชาติเพื่อใช้ในการเกษตร มีความยาว 6 กิโลเมตร คลุมพื้นที่บ้านเมืองบาง บ้านเม็ก บ้านเดื่อ บ้านวังยางเหนือบ้านวังยางใต้ และบึงหนองคาย เป็นบึงขนาดใหญ่ มีพื้นที่ 526 ไร่ ที่มีความสำคัญของตำบล คือบ้านนาคลอง บ้านเบิดน้อย บ้านสร้างประทาย ในด้านการทำนาปรัง พืชสวน และแหล่งเพาะพันธ์สัตว์น้ำ นอกจากนี้ยังมีแหล่งน้ำธรรมชาติที่สำคัญจำนวน 28 แห่ง มีพื้นที่ประมาณ จำนวน 1,060 ไร่ ความยาวประมาณ 19.7 กิโลเมตร เป็นแหล่งน้ำอุปโภคและบริโภคพร้อมทั้งมีการพัฒนาให้เป็นแหล่งน้ำเพื่อการเกษตรของประชาชนในเขตตำบลวัดธาตุ
หมู่บ้านและจำนวนประชากร.
ตำบลวัดธาตุประกอบด้วย 14 หมู่บ้าน ได้แก่
<templatestyles src="Div col/styles.css"/>
จากสถิติของงานทะเบียนราษฎร อำเภอเมืองหนองคาย ณ เมษายน 2558 เทศบาลตำบลวัดธาตุมีครัวเรือนจำนวน 3,081 ครัวเรือน มีประชากรทั้งสิ้น 9,799 คน เป็นชาย 4,874 คน หญิง 4,925 คน หมู่บ้านที่มีจำนวนประชากรมากที่สุด คือ บ้านนาคลอง รองลงมาคือ บ้านเบิดใหญ่ และน้อยสุดคือ บ้านหนองนาเมือง 
การคมนาคม.
การคมนาคมในตำบลวัดธาตุ มีถนนลาดยาง 4 สาย ได้แก่
มีถนนคอนกรีตระหว่างหมู่บ้านและในหมู่บ้านจำนวน 143 สาย ระยะทาง 27.415 กิโลเมตร และถนนลูกรังระหว่างหมู่บ้านและในหมู่บ้าน จำนวน 93 สาย ระยะทาง 65.612 กิโลเมตร
การศึกษา.
สถานศีกษาในตำบลวัดธาตุ ได้แก่
บุนเดิสลีกา ฤดูกาล 2013–14

การแข่งขันฟุตบอล บุนเดิสลีกา ฤดูกาล 2013-14 เป็นฤดูกาลที่ 51 ของบุนเดิสลีกา ซึ่งเป็นฟุตบอลลีกชั้นนำของเยอรมนี เริ่มแข่งขันตั้งแต่วันที่ 9 สิงหาคม พ.ศ. 2556 และนัดสุดท้ายของฤดูกาล 10 พฤษภาคม พ.ศ. 2557 ช่วงพักเบรกฤดูหนาวเริ่มต้นในวันที่ 23 ธันวาคม พ.ศ. 2556 และสิ้นสุดในวันที่ 24 มกราคม พ.ศ. 2557. บาเยิร์นมิวนิก มาในฐานะแชมป์เก่าที่จะต้องป้องกันแชมป์ บาเยิร์นมิวนิกฉลองแชมป์อย่างเป็นทางการเมื่อวันที่ 25 มีนาคม พ.ศ. 2557 หลังจากเอาชนะแฮร์ธา เบอร์ลิน ในนัดที่ 27 ของฤดูกาลซึ่งถือเป็นการทำลายสถิติคว้าแชมป์เร็วที่สุดจากเมื่อฤดูกาลที่แล้วที่บาเยิร์นมิวนิกเถลิงแชมป์บุนเดิสลีกาในนัดที่ 28
ทีม.
ชุดแข่งขันและผู้สนับสนุนของแต่ละทีม.
"เมื่อวันที่ 31 ธันวาคม 2013."
ตารางคะแนน.
2013–14 Fußball-Bundesliga table
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
สถิติประจำฤดูกาล.
<templatestyles src="Col-begin/styles.css"/>
บลูมส์เบิร์ก (รัฐเพนซิลเวเนีย)

<ns>0</ns>
 <revision>
 <parentid>5233436</parentid>
 <timestamp>2014-10-26T03:50:00Z</timestamp>
 <contributor>
 <username>Octahedron80</username>
 </contributor>
 <origin>5662573</origin>
 <model>wikitext</model>
 <format>text/x-wiki</format>
บลูมส์เบิร์ก เป็นเมืองในเทศมณฑลโคลัมเบีย เพนซิลเวเนียในสหรัฐอเมริกา บลูมส์เบิร์กมีประชากรในปี พ.ศ. 2555 ทั้งหมด 15,127 คน บลูมส์เบิร์กตั้งอยู่ทางตอนบนของแม่น้ำซัสเควฮานนา
เบรเกินซ์

เบรเกินซ์  เป็นเมืองหลวงของรัฐฟอร์อาร์ลแบร์ค รัฐทางตะวันตกสุดของประเทศออสเตรีย เมืองตั้งอยู่ปลายสุดด้านตะวันออกของทะเลสาบคอนสตันซ์ ทะเลสาบน้ำบริสุทธิ์ใหญ่เป็นอันดับ 3 ของยุโรปกลาง
อากวสกาเลียนเตส (เมือง)

อากวสกาเลียนเตส  เป็นเมืองหลวงและเมืองที่มีประชากรมากที่สุดของรัฐอากวสกาเลียนเตส ประเทศเม็กซิโก เขตมหานครมีประชากร 1,000,000 คน ตั้งอยู่ทางทิศเหนือ-กลาง ของประเทศเม็กซิโก ตั้งอยู่ริมฝั่งแม่น้ำอากวสกาเลียนเตส อยู่สูงจากระดับน้ำทะเลปานกลาง 1880 เมตร ที่จุดพิกัด 
อากวสกาเลียนเตส เป็นเมืองที่เป็นที่รู้จักในฐานะเมืองที่มีคุณภาพชีวิตดีที่สุดในลาตินอเมริกา และยังเป็นเมืองที่สะอาดที่สุดในลาตินอเมริกา
แอลฌาดีดา

แอลฌาดีดา , อัลญะดีดะฮ์ (เบอร์เบอร์:) หรือ มาซากัน เป็นเมืองท่าบนชายฝั่งมหาสมุทรแอตแลนติก ของประเทศโมร็อกโก ในจังหวัดแอลฌาดีดา มีประชากร 144,440 คน (ค.ศ. 2004)
แต่เดิมชื่อ มาซากัน (Mazagan) ตั้งขึ้นในปี ค.ศ. 1502 อยู่ใต้การปกครองของโปรตุเกสในปี ค.ศ. 1769 เมืองป้อมปราการแอลฌาดีดาได้รับขึ้นทะเบียนเป็นมรดกโลกจากยูเนสโกในปี ค.ศ. 2004
ปัจจุบัน ส่งออกถั่ว อัลมอนด์ ข้าวโพด ถั่วหัวช้าง ขนแกะ หนังสัตว์ ขี้ผึ้ง และไข่
ตีโดเร

ตีโดเร  เป็นเมืองและเกาะในหมู่เกาะโมลุกกะ ทางตะวันออกของประเทศอินโดนีเซีย ตั้งอยู่นอกฝั่งด้านตะวันตกของเกาะฮัลมาเฮรา เป็นศูนย์กลางของอาณาจักรสุลต่านที่ทรงอำนาจจนถึง ค.ศ. 1500 โปรตุเกสได้เข้ายึดครองในตอนต้นคริสต์ศตวรรษที่ 16 และสร้างป้อมค่ายขึ้นใน ค.ศ. 1578 ในตอนต้นคริสต์ศตวรรษที่ 17 ชาวสเปนได้เข้ายึดครอง ครั้นต่อมาในตอนกลางคริสต์ศตวรรษที่ 17 ตกเป็นของฮอลันดา ในสงครามโลกครั้งที่สอง ญี่ปุ่นได้เข้ายึดครองระหว่าง ค.ศ. 1942-1945
พัก จูฮย็อน (เกิดปี พ.ศ. 2529)

พัก จูฮย็อน (ฮันกึล: 박주현; ฮันจา: 朴珠泫; เกิด 29 พฤศจิกายน 2529) หรือชื่อใช้ในการแสดงว่า จูฮย็อนเป็น นักร้อง นักแสดง นักเต้นหญิง ไอดอลชาวเกาหลีใต้ รู้จักในสถานะสมาชิก/หัวหน้าวง สปีคก้า
ประวัติ.
จูฮย็อน เกิดวันที 29 พฤศจิกายน 2529 เธอได้เข้าเรียนที่ Commercial High School ก่อนที่เธอจะเปิดตัวครั้งแรกนั้นเธอได้เป็นนางแบบนิตยสารและได้แสดงภาพยนตร์ จูฮยอนเองก็มีความฝันที่อยากจะเป็นศิลปินเมื่อตอนวัยรุ่น ดั้งนั้นเธอจึงเริ่มออดิชั่นในปี 2543 เธอได้ไปออดิชั่นที่ DSP Media ในปี 2007 เธอจึงตัดสินใจลาออกจาก DSP Media สาเหตุปัญหาส่วนตัวของเธอเอง
ในปี 2010 เธอได้ออดิชั่นกับ B2M Entertainmentและเธอก็ได้กลายเป็นเด็กผึกหัด หลังจากเธอรับการอบรมแล้วเธอได้มีโอกาสแสดงมิวสิกวิดีโอของ ฮอยองแซง ในเพลง "Let It Go
จากนั้นเดือนธันวาคมปี 2011 มีข่าวประกาศออกมาว่าเธอจะได้ร่วมเปิดตัวเป็นสมาชิกวง สปีคก้า กลุ่มที่มีการเปิดตัวเป็นทางการในวันที่ 8 กุมภาพันธ์ 2012
แคว้นลัมบาเยเก

แคว้นลัมบาเยเก  เป็นแคว้นติดทะเล ทางตะวันตกเฉียงเหนือของประเทศเปรู มีประวัติศาสตร์ของชาวโมเช (Moche) และชิมู (Chimú) ในอดีต มีสถานที่เกี่ยวข้องทางด้านประวัติศาสตร์และพิพิธภัณฑ์หลายแห่ง แคว้นมีเมืองหลวงคือ ชีกลาโย
สะแกวัลย์ ยงใจยุทธ

สะแกวัลย์ ยงใจยุทธ (ชื่อเล่น: ปิงปอง) เป็นนักแสดงหญิงชาวไทย
ประวัติ.
สะแกวัลย์ ยงใจยุทธ ดารานักแสดง นางแบบ และพิธีกรไทย เป็นหลานสาวของ พล.อ.ชวลิต ยงใจยุทธ เกิดเมื่อวันที่ 6 พฤษภาคม พ.ศ. 2517 ที่จังหวัดกรุงเทพฯ มีพี่น้องสี่คนโดยเธอเป็นคนสุดท้อง ที่บ้านจึงเรียกเธอว่า "น้อง" ส่วนชื่อเล่น "ปิงปอง" นั้นเพื่อน ๆ สมัยมัธยมต้นเป็นคนตั้งให้ เธอสำเร็จการศึกษาระดับมัธยมต้นจากโรงเรียนสามเสนวิทยาลัย และต่อมัธยมปลายที่โรงเรียนดรุณพิทยา ก่อนจะย้ายไปเรียนด้านเลขานุการ และคอมพิวเตอร์ที่ IMBS ในตึกชาญอิสระทาวเวอร์ 
เข้าสู่วงการในขณะเรียนเลขานุการในปี พ.ศ. 2531 โดยเข้าเทสต์โฆษณาก่อน ผลงานที่ออกมาในช่วงแรกได้แก่ "โอเล่ เลมอน" ต่อด้วย "แคร์รีน, เนสเล่ย์ ทรีโอ, ฟิล์มสีอักฟ่า" ฯลฯ เธอเริ่มเป็นที่รู้จักในโฆษณา "ฟิล์มสีอักฟ่า" กับสโลแกน "รูปนี้...ต้องขยาย !!" ได้ติดต่อเธอให้ร่วมแสดงทำให้มีหลายคนในวงการบันเทิงสนใจในตัวเธอ อาทิ เจี๊ยบ ปวีณา ชารีฟสกุล ได้แนะนำเธอให้รู้จัก นฤมล นิลวรรณ ผู้ชักนำเธอให้แสดงละครเรื่องแรกที่สร้างโดยค่ายสีบุญเรือง ชื่อ "1 2 3 ชู๊ต" ออกอากาศทางช่อง 9 ต่อมาทางแกรมมี่ได้ติดต่อเธอให้ร่วมแสดงมิวสิควีดีโอเป็นภาพยนตร์สั้นของวงนูโว ชุด "สุด ๆ ไปเลย" ซึ่งในเรื่องนั้นเธอได้คู่กับก้อง สหรัถ สังคปรีชา และ คิง สมจริง ศรีสุภาพ ได้ติดต่อเธอให้มารับบทนำในภาพยนตร์เรื่อง กลิ้งไว้ก่อนพ่อสอนไว้ ซึ่งออกฉายในปี พ.ศ. 2534 ร่วมกับดาราวัยรุ่นชื่อดังในสมัยนั้น มอส ปฏิภาณ ปฐวีกานต์, แท่ง ศักดิ์สิทธิ์ แท่งทอง, โมทย์ ปราโมทย์ แสงศร และ เอ วิทิต แลต ภาพยนตร์เรื่องนี้ทำให้เธอมีชื่อเสียงจนทำให้มีผลงานอื่น ๆ ตามมามากมายไม่ว่าจะเป็นงานถ่ายแบบในนิตยสารวัยรุ่นและแฟชั่นต่าง ๆ อีกทั้งยังมีผลงานภาพยนตร์ ละคร รวมทั้งพิธีกรต่าง ๆ
อุบัติเหตุ.
เมื่อช่วงค่ำวันที่ 16 ธันวาคม 2554 เวลา 21:00 น. พ.ต.ท.ธีรพล กิจยะกานนท์ พงส. (สบ.3) สภ.หนองใหญ่ จ.ชลบุรี ได้รับแจ้งว่าเกิดอุบัติเหตุรถยนต์ชนกันไฟลุกท่วมมีผู้บาดเจ็บและเสียชีวิต จึงเดินทางไปตรวจสอบพร้อมด้วยแพทย์เวรและหน่วยกู้ภัยศีลธรรมสมาคม ในที่เกิดเหตุอยู่บนเนินถนนสายบ้านชากนา คลองสิบแปด หมู่ที่ 3 ต.เขาซก พบรถโตโยต้า วิช หมายเลขทะเบียน กธ 142 ระยอง ไม่ทราบสี ชนประสานงากับรถปิกอัพยี่ห้อโตโยต้า รุ่นไมตี้เอ๊กซ์ สีเขียว หมายเลขทะเบียน บจ 585 ระยอง บรรทุกปาล์มมาเต็มคันรถ โดยมีไฟโหมลุกไหม้รถโตโยต้าวิช ผู้บาดเจ็บที่มากับรถยนต์โตโยต้า คือ น.ส.สะแกวัลย์ ยงใจยุทธ ดารานักแสดงวัย 37 ปี ซึ่งมีพลเมืองดีช่วยนำออกมาจากซากรถยนต์ที่กำลังถูกเพลิงเผาไหม้ได้อย่างหวุดหวิด 
สภาพบาดเจ็บสาหัสที่หน้าอกและซี่โครงด้านซ้ายหักหลายซี่ เบื้องต้นรีบนำตัวส่งโรงพยาบาลหนองใหญ่ จ.ชลบุรี แต่เวลาประมาณ 20.00 น. แพทย์ส่งไปรักษาต่อที่โรงพยาบาลเอกชล ชลบุรี ส่วนผู้บาดเจ็บอีกราย คือ นางลิวรรณ บุญนากร อายุ 58 ปี อยู่บ้านเลขที่ 111 ม.3 ต.ป่ายุบใน อ.วังจันทร์ จ.ระยอง มีอาการบาดเจ็บหลายแห่งและมีเลือดออกในช่องท้อง จึงรีบนำส่งโรงพยาบาลวังจันทร์ จ.ระยอง 
หลังจากเจ้าหน้าที่ได้ระดมฉีดน้ำจนเพลิงสงบแล้ว เจ้าหน้าที่พบร่างนายมิตรชัย เขียวชอุ่ม อายุ 47 ปี ถูกไฟไหม้เสียชีวิตอยู่ที่เบาะคนขับ สภาพกะโหลกแตก แขนและขาถูกไฟไหม้เกือบหมด ส่วนที่รถปิกอัพพบร่างนายบุญเชิด บุญนากร อายุ 51 ปี ซึ่งเป็นคนขับเสียชีวิตบริเวณเบาะที่นั่งคนขับ โดยเป็นสามีของนางลิวรรณ ผู้บาดเจ็บที่นั่งรถมาด้วย 
จากการสอบถามพยานที่เห็นเหตุการณ์ทราบว่า รถโตโยต้าวิชของดาราสาว ขับมาด้วยความเร็วมุ่งหน้าไปทางคลองพลู โดยใช้เส้นทางบ้านชากนา-คลองสิบแปด ระหว่างที่ขับขึ้นเนินเขาก็เลยเบรกไม่อยู่จึงเกิดชนประสานงาเข้ากับรถปิกอัพที่บรรทุกปาล์มมาเต็มคันรถ
เอสเอ็มเดอะบัลลาด

เอสเอ็ม เดอะ บัลลาด (เกาหลี: ) เป็นกลุ่มโปรเจกต์ที่มีการร้องเป็นแบบบัลลาดโดยมีสมาชิก 4 คนได้แก่ เจย์ TRAX คยูฮยอน ซูเปอร์จูเนียร์ จงฮยอน ชายนี่และจีโน่ เพนตากอน (วงดนตรีเกาหลีใต้) เปิดตัวอย่างเป็นทางการในวันที่ 28 พฤศจิกายน 2553 ทางรายการ SBS อินกิกาโย
ประวัติ.
ชื่อเพลงในมินิอัลบั้มของเอสเอ็ม เดอะ บัลลาด Miss You เคยมีชื่อก่อนหน้านั้นมีชื่อว่า When It Began ถูกเขียนขึ้นโดยชายนี่ แต่ชายนี่ก็ยังไม่ได้ตัดสินใจใช้เพลงนี้ อนยูและจงฮยอนได้บันทึกไว้แล้วเพลงในสไตล์ที่เข้าคู่กับมินโฮที่แร็ปที่ตั้งใจจะรวมถึงเพลงที่อยู่ในอัลบั้ม เนื่องจากความไม่ลงรอยกันที่มีภาพบนปกอัลบั้ม เนื่องจากความไม่ลงรอยกันที่มีภาพของอัลบั้ม แต่มีแผนจะปล่อยเพลงเดี่ยวแทน ที่มากเกินไปไม่ได้เกิดขึ้นและมีการเปลี่ยนแปลงเพิ่มเติมในการวางแผนการตัดสินใจที่จะมีจุนซู ทงบังชินกิ, คยูฮยอนจงฮยอนและดำเนินการได้ในขณะที่ทั้งสามคน มีเพียงสองเดือนก่อนที่อัลบั้มจะถูกปล่อยออกมา JYJ ประกาศว่าพวกเขากำลังจะออกเอสเอ็มแผนสุดท้ายคือการรวมถึงเจและเอสเอ็มฝึกหัดใหม่ชื่อ จีโน่ และชื่อเพลงอย่างเป็นทางการกลายเป็น "Miss You" การเปิดตัวครั้งแรกในรายการ SBS Inkigayo ของวันที่ 28 พฤศจิกายน 2010 และได้ออกอัลบั้มของพวกเขาและโปรโมตเพลง Miss You ในวันที่ 29 พฤศจิกายน 2010
มีการวางสมาชิกใหม่และการปล่อยอัลบั้ม.
ในปี 2014 ได้มีข่าวที่จะมีสมาชิกรุ่นที่สอง(Vol.2) มีทั้งสิ้น 8 คนได้แก่ เยซอง ซูเปอร์จูเนียร์, โจวมี่ ซูเปอร์จูเนียร์ เอ็ม, แม็กซ์ ชางมิน ดงบังชินกิ, จาง ลี่อิน, แทยอน เกิลส์เจเนอเรชัน, จงฮยอน ชายนี่, เฉิน เอ็กโซ และ คริสตัล เอฟ(เอกซ์) จะมีการปล่อยอัลบั้มที่ 2 ที่มีชื่อว่า 'Breath' จะปล่อยในวันที่ 13 กุมภาพันธ์ นี้ เพลง 'Breath'ได้ปล่อยทีเซอร์ออกมามีทั้งหมด 3 เวอร์ชัน คือ เกาหลี จีน ญี่ปุ่น 
ผลงาน.
มินิอัลบั้ม.
โน้ต: รายชื่อเพลงที่เป็นตัว หนา เป็นเพลงโปรโมต
ประเสริฐ ชิตพงศ์

รองศาสตราจารย์ ประเสริฐ ชิตพงศ์ (6 กันยายน พ.ศ. 2491 – 28 ตุลาคม พ.ศ. 2561) นักการศึกษาชาวไทย อดีตนายกสภามหาวิทยาลัยเทคโนโลยีราชมงคลศรีวิชัย สมาชิกวุฒิสภาจังหวัดสงขลา และอดีตอธิการบดีมหาวิทยาลัยสงขลานครินทร์
ประวัติ.
ประเสริฐ เกิดเมื่อวันที่ 6 กันยายน พ.ศ. 2491 เป็นบุตรของนายขาว กับนางอิ่ม ชิตพงศ์ สำเร็จการศึกษาวิทยาศาสตรบัณฑิต กับวิทยาศาสตรมหาบัณฑิต สาขาวิชาพืชสวน จากมหาวิทยาลัยเกษตรศาสตร์ และดุษฎีบัณฑิต สาขาปฐพีศาสตร์ จาก Rutgers University of New Jersey สหรัฐ
การทำงาน.
ประเสริฐ เข้าสู่วงการศึกษาด้วยการเป็นนักวิจัยในภาควิชาพืชสวน คณะเกษตร มหาวิทยาลัยเกษตรศาสตร์ ต่อมาดำรงตำแหน่งเป็นอาจารย์ในภาควิชาพืชศาสตร์ คณะทรัพยากรธรรมชาติ มหาวิทยาลัยสงขลานครินทร์ จนกระทั่งดำรงตำแหน่งอธิการบดีมหาวิทยาลัยสงขลานครินทร์ 2 สมัย (พ.ศ. 2543 - พ.ศ. 2546 และ พ.ศ. 2546 - พ.ศ. 2549) 
งานการเมือง.
ประเสริฐ ได้รับเลือกตั้งให้เป็นสมาชิกวุฒิสภาจังหวัดสงขลาครั้งแรกใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
ประเสริฐ ได้รับเลือกตั้งให้เป็นสมาชิกวุฒิสภาอีกครั้งใน พ.ศ. 2551
นอกจากนี้ยังได้รับเลือกเป็นประธานศึกษาปฏิรูปการเมืองใน พ.ศ. 2552 อีกด้วย
สมาชิกวุฒิสภา.
ประเสริฐ ได้รับการเลือกตั้งเป็นสมาชิกวุฒิสภาทั้งหมด 2 สมัย คือ
ถึงแก่อนิจกรรม.
ประเสริฐ ชิตพงศ์ เสียชีวิตด้วยโรคมะเร็ง เมื่อวันที่ 28 ตุลาคม พ.ศ. 2561 สิริอายุรวม 70 ปี มีพิธีพระราชทานเพลิงศพเมื่อวันที่ 12 พฤศจิกายน พ.ศ. 2561 ณ วัดควนลัง ตำบลควนลัง อำเภอหาดใหญ่ จังหวัดสงขลา
อันดับมะเขือ

อันดับมะเขือ (Solanales)เป็นอันดับของพืชมีดอกที่อยู่ในกลุ่มพืชใบเลี้ยงคู่แท้ บางครั้งใช้ชื่ออันดับนี้ว่า Polemoniales ในเอกสารรุ่นเก่า ในระบบ Angiosperm Phylogeny Group (APG) ประกอบด้วยวงศ์ดังต่อไปนี้:
ระบบ APG II จัดให้อันดับนี้อยู่ในกลุ่ม Euasterids I
วรวิทย์ บารู

ผู้ช่วยศาสตราจารย์ วรวิทย์ บารู (เกิด 1 มกราคม พ.ศ. 2495) ปัจจุบันดำรงตำแหน่งรองหัวหน้าพรรคประชาชาติ และสมาชิกสภาผู้แทนราษฎรจังหวัดปัตตานี อดีตสมาชิกวุฒิสภาจังหวัดปัตตานี
ประวัติ.
วรวิทย์ เกิดเมื่อวันที่ 1 มกราคม พ.ศ. 2495 ที่อำเภอสายบุรี จังหวัดปัตตานี เป็นบุตรนายเจะดือเระ นางแวตีเมาะ บารู ด้านครอบครัวสมรสกับนางสายใจ บารู มีบุตร-ธิดา 6 คน
สำเร็จการศึกษา การศึกษาบัณฑิต สาขาวิชาภาษาอังกฤษ จากมหาวิทยาลัยศรีนครินทรวิโรฒ มหาบัณฑิต และดุษฎีบัณฑิต สาขาภาษาศาสตร์เชิงสังคม จาก University of Malaya ประเทศมาเลเซีย
การทำงาน.
ผศ.ดร.วรวิทย์ เคยดำรงตำแหน่งเป็นอาจารย์ ในแผนกวิชาภาษามลายู/มลายูศึกษา ภาควิชาภาษาตะวันออก คณะมนุษยศาสตร์และสังคมศาสตร์ มหาวิทยาลัยสงขลานครินทร์ และดำรงตำแหน่งต่างๆ อาทิ กรรมการสภามหาวิทยาลัยอิสลาม ยะลา ประธานกรรมการดำเนินงานสหกรณ์ออมทรัพย์อินนอฟฟานและประธานเครือข่ายสหกรณ์อิสลามภาคใต้ และ รองประธานสภาที่ปรึกษาส่งเสริมสันติสุขจังหวัดชายแดนภาคใต้ (สสต.)
งานการเมือง.
ผศ.ดร.วรวิทย์ ได้รับเลือกตั้งให้เป็นสมาชิกวุฒิสภาจังหวัดปัตตานี ครั้งแรก ใน พ.ศ. 2551 
เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ แต่ไม่ได้รับเลือกตั้ง ก่อนที่จะได้รับเลือกตั้งในครั้งถัดมา (พ.ศ. 2566)
สมาชิกสภาผู้แทนราษฎร.
ผศ.ดร.วรวิทย์ บารู ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สมาชิกวุฒิสภา.
ผศ.ดร.วรวิทย์ บารู ได้รับการเลือกตั้งเป็นสมาชิกวุฒิสภามาแล้ว 1 สมัย คือ
รถไฟใต้ดินโซล สาย 1

รถไฟใต้ดินโซล สาย 1 เป็นเส้นทางรถไฟฟ้าเชื่อมระหว่างโซล ไปยังสถานีโซโยซัน สถานีอินช็อน และสถานีซินชัง โดยผ่านซูว็อนและโชนัน เป็นเส้นทางที่เก่าแก่และมีระยะทางยาวที่สุดในระบบ เปิดให้บริการในปี ค.ศ. 1974 ในชื่อ รถไฟแห่งชาติเกาหลีแห่งโซล
สถานี.
รถไฟด่วน.
Korail ดำเนินการ "รถไฟด่วน" (급행전철) เป็นระยะทางส่วนใหญ่ ซึ่งยาวพอสมควร
คิม ฮเย-ซ็อง

คิม ฮเย-ซ็อง ; หรือชื่อ Kim Hye-sung; เกิด 14 มกราคม 2531) เป็นนักแสดงและนายแบบชาวเกาหลีใต้
ประวัติ.
คิม ฮเย-ซ็อง เกิด 14 มกราคม 2531 ที่ ปูซาน เกาหลีใต้ เขามีผลงานภาพยนตร์เรื่องแรกในปี 2548 ซึ่งชื่อเรื่องว่า Jenny, Juno ซึ่งเจ้าตัวเองรับบทเป็น จูโน